Renneri sõnul arvas Järva foogt alguses, et Paidet pole võimalik kaitsta ning lahkus enamiku varaga Tallinnasse. Kuid 8. augustil, kui venelased linnust piirama asusid, oli foogt nähtavasti taas linnuses ja otsustas mitte alistuda. Venelased vallutasid tänu kohaliku poisi Hans  Bare teenäitamisele küll Paide linna, kuid et neil suurtükke polnud, siis jäi linnus vallutamatuks. Foogtil õnnestus linnusest püsside ja suurtükkidega tulistades venelased peagi linnast lahkuma sundida. Venelased läksid pärast linna riisumist minema, lubades siiski peagi suurtükkidega tagasi tulla. See juhtus aga alles kahe aasta pärast.